Downloaded from YTS.MX
Official YIFY movies site: YTS.MX
Köszönöm!
Minden egységnek. Mahmoudi most jött ki.
Álljatok készen!
Mozog a célpont.
Átmegy az utcán. Óvatos.
- Metróra száll. - Gyalog követem.
Walid, ne hősködj! Csak követjük.
Ne aggódj!
Kilép a célpont. Átvert.
Mit akar ez a faszfej?
Gyere vissza, Walid! Taxiba száll. Gyere vissza!
A célpont fekete Mercedes taxiba szállt.
A rendszám B-S-556-D-A.
Ismétlem, fekete Mercedes. B-S-556-D-A.
Sami, te jössz. David d'Angers út.
Vigyázz!
A Fraternitén megyünk.
Sami Antoine-nak. Hová?
Feléd tart. Nemsokára meglátod.
Átmegyünk a Séruierre.
- Antonie, maradj a helyeden! - Vettem.
Sami, a de Mouzaïa úton ragadtunk.
A Séurieren egy pirosnál állunk.
A rohadék! Visszafordult.
Hanna, vedd át! Antoine, melletted.
- Megfordult. - Rajta vagyok.
Ez hihetetlen.
- Antoine, látod? - Most ment el. Követjük.
Mozgás!
Lépj oda!
- Vinny, merre vagytok? - A Séruieren, feléd megyünk.
Elszakadok. Jobbra fordult. Antoine, hol vagy?
Igen, láttam. Feléd megyek.
Vigyázz, zsákutca! Megfordul.
Kifelé jön. Még taxiban.
Antoine, Richard, merre vagytok?
Észrevett. A d'Indochine sugárúton van.
Vissza!
- Átveszem. - Vettem.
A Périgeux-ra fordul.
- Sami, te jössz. - Oké.
- Vinny, hol vagy? - A Belleville és a Pixérécourt sarkán.
Hanna, vedd át!
Visszafelé tart. Látom. A Plâtrièresen megy.
A kereszteződésnél átveszem. Vinny, hol vagy?
Még a dugóban. Bassza meg!
Mi a faszt művel ez?
A rohadék! Kiszállt. Hol vagy?
Sami, mi legyen?
Motorra ül. A gyaloghídon elvesztjük.
Hanna, kövesd!
Antoine!
Mi a neved?
Antoine.
Milyen Antoine?
Csak Antoine.
Miért követsz, Antoine?
Tudod te azt.
Meg se próbáld!
Túl sok az ember.
Még találkozunk.
A 36-OS OSZTAG
Igyunk az egységre,
Hanna és Antoine látványos motoros üldözésére.
És Walidra, akit kiszúrtak a metróban, mint egy kezdőt.
Jól átvert!
A titkos követés a rendőrakadémia első leckéje.
Már aki járt oda.
Ugye, Walid? Ez a baj a volt katonákkal.
Tizenöt év az Idegenlégióban, a tűző napon, ellágyult az agyad.
- Nem haragszunk. - Három napig se bírnátok a kiképzést.
Főleg te, a Freddie Mercury-bajszoddal.
Mit csinálunk Mahmoudival?
Meg kell várnunk, hogy újra felbukkanjon.
Egy darabig lapulni fog.
És az informátor? Mit mond?
Semmit, eltűnt.
- Vissza a startvonalra. - El kellett volna kapnunk a bárnál.
Az volt a feladat, hogy kövessük, és azonosítsuk a kapcsolatait.
Nincs elég bizonyítékunk.
Most ordította le a fejemet a főigazgató.
De iszom egyet veletek.
Gondolom, sejtitek, hogy a vezetőség nem támogatta egyhangúan a műveletet.
- Tehát? - Kösz, Hanna.
Mondjuk, hogy a prefektus és a minisztériumi arcok
nem értékelték a motoros rodeót Párizs utcáin.
Tényleg?
Olvastátok az utolsó körlevelet, ugye?
Tilos a túlzott erő használata. Túl sok az incidens.
Meggyőztem a belsősöket,
hogy ne indítsanak eljárást közveszély okozásáért,
miután néhány hülye autós panaszt tett az üldözéseteket látván.
Ha újra átlépitek a határt, nem tudok segíteni.
Közveszély okozása, tényleg?
Búcsút inthetünk a nyolceurós veszélyességi pótléknak.
Ti a pénzért csináljátok? Nem.
A dicsőségért.
A dicsőségért?
Egy kicsit.
A dicsőség a holtak napja.
A halott rendőr haszontalan rendőr.
- Hanna, nem sérültél meg az eséstől? - Nem, főnök.
Ez a lényeg. Senki nem sérült meg.
Holnap is lesz egy nap.
Sziasztok! Jó éjt!
- Jó éjt, főnök! - Jó éjt!
Mi az? A lépéseket számolod, vagy van egy jel a földön?
Mi?
Mindig ugyanott fogod meg a kezem, mintha átmennél egy biztonsági korláton.
Te adsz biztonságot.
Átjössz ma?
Elviszlek.
Antoine, kérlek, ne menj!
Ez az utolsó.
- Megígértem Marcusnak. Nincs választásom. - Nagy szarba fogsz kerülni miatta.
Tudod, ugye? Mindent elveszíhetsz.
Mennem kell.
Uraim, figyeljetek!
Nincs köpés, harapás, szemkinyomás.
Öv alatt semmi.
Nincs időkorlát.
Az nyer, aki utolsónak marad állva.
Győzzön a jobb!
Kelj fel!
Itt a pénzed.
Köszönöm.
Van még egy bunyóm, ha érdekel.
Valami aubervilliersi kemény gyerek. Baja van veled.
Kiszálltam, Marcus.
Ötször annyi, mint ma. Gondold át!
Átgondoltam.
Ibrahim Bouchouarinak három bordája megrepedt,
mellkasi zúzódásai vannak, és átszúródott az egyik tüdeje.
Dylan Maloudának megrepedt a bal alkarja, az orra és az állkapcsa.
Végül Saïd Nguyen úrnak fejtrauma és arccsontrepedés jutott,
ami 24 órás kómát eredményezett.
Ez magának önvédelem?
Inkább rendőri zaklatás.
És ezelőtt pénzért vett részt egy illegális verekedésben,
amelyet Marcus Reinhart szervezett.
El kell ismernie, hogy ez nem fér össze
a rendőri etikai kódexben meghatározott szabályokkal.
Mióta gyakorol küzdősportokat?
Tízéves korom óta.
Nem mondták, hogy a harcos legfontosabb erénye az önuralom?
Mit akar?
Hogy bűnösnek érezzem magam?
Megtámadtak. Mondtam, hogy nem tettem semmit.
Próbálom megértetni önnel, hogy nehéz lesz így az egységnél maradnia.
Annyit tehetek, tekintettel a felettesei értékelésére,
hogy megakadályozom a fegyelmi eljárást és a felfüggesztést.
Csatlakozzon egy kevésbé aktív részleghez! Ahol kevesebb a terepmunka.
A bobigny-i rendőrségnél van üresedés. Szívesen átveszik.
Bobigny?
Igen, Bobigny. Sajnálom.
Miért egyeztél bele abba a hülye bunyóba?
Mit akarsz?
Megverni minden seggfejet, akinek baja van a rendőrökkel?
Anyád már elveszítette az egyik fiát. Szerinted a másikat is el akarja?
A bobigny-i főnök a barátom.
Megkérem, hogy felejtse el a hülye kérést, és tegyen a bűnügyiekhez.
Ott legalább dolgozhatsz,
nem csak egy asztalnál ülve iktatsz papírokat.
Csak néhány év. Aztán visszajöhetsz. A szavam adom.
Tudom, mit gondolsz.
A rendőrök elbuknak.
A rosszfiúk tovább táncolnak.
A világnak semmi értelme.
Megyek. Sok szerencsét mindenhez!
Mind tudjuk.
Gyere, igyunk!
Megvagyok. Felejtsd el, Sami!
Figyelj, mennyi is az idő? Öt perc van egészig?
- Igen. - Akkor még öt percig én parancsolok.
Gyere! Várnak a többiek.
Gyere!
Várjatok!
Jól vagy?
Mit kérsz?
Jól vagy?
Antoine!
A régmúlt napokért, Antoine
A régi szép napokért
Iszunk majd egy pohárnyi jóságot
A régi szép napok emlékére
Áll még a meccs?
Hol van?
- Most varrja össze az orvos. - Mennyire vészes?
Rommá verték.
Ő hozta be és hívott minket.
Antoine felhívta, hogy bunyózzon valami dílerrel, aki rendőrt akart verni.
A ringben csesződött el.
Mármint?
Antoine hagyta, hogy szarrá verje.
Richard, felvetted a vallomását?
Még nem.
Akkor jó.
Fogj annyi embert, amennyi kell, és hozd elém azt, aki szétverte Antoine-t.
És mindenkit, aki látta.
- Ez nem kerülhet ki. - Oké, főnök.
Őt intézem én. Hanna, maradj Antoine-nal!
Oké.
Antoine!
Válaszolj, az istenit!
Mit művelsz?
6 HÓNAPPAL KÉSŐBB…
Vinny, felvehetnéd, ha hívlak.
- Rosszban vagyok a telefonommal. - Miért? Bajban vagy?
Ismersz rendőrt, aki nincs?
- Még egy whiskey-t kérek. - Egy pillanat.
- Duplát? - Igen.
- Még egyet, Walid? - Nem, kösz. Elég volt.
Hol van Richard? Rég láttam. Nincs veletek?
Nem.
Sacha? Kérek még egyet.
Ez gyors volt.
Lassíts, Vinny! Holnap munka van.
Leszarom.
Vinny, végül mindig megoldjuk.
Kopj le, Walid!
Nem lesz baj.
Bízz bennem!
Hazaviszlek. Túl sokat ittál.
Hagyjál már!
Ha tovább szopod Sami faszát, egészségedre. Én végeztem.
Menj már! Hagyj békén!
Mi a helyzet, Vinny? Miről nem mesélsz?
Mondd el!
- Ne aggódj! Kérek még egy… - Nem, eleget ittál.
Jó éjt!
Antoine Cerda. Hagyj üzenetet!
Antoine, én vagyok. Szóval…
Bocs, hogy ilyenkor zavarlak.
De fontos. Találkoznunk kell.
Elbasztuk. Telefonon nem beszélhetek…
Igen?
Szia, Antoine! Itt Sami.
Tegnap lelőtték Vinnyt.
Azt akartam, hogy tőlem halld, ne a hírekből.
Hogy történt?
Valami fasz a parkolóban. Az autójában lőtte le.
Minden emberünk rajta van.
Ha eljönnél a temetésre…
tudod, hol lesz.
Szia.
Antoine, én vagyok. Szóval…
Bocs, hogy ilyenkor zavarlak.
De fontos. Találkoznunk kell.
Elbasztuk. Telefonon nem beszélhetek…
BOBIGNY-I RENDŐRKAPITÁNYSÁG
Szia, Titus!
Hallottál a kollégáról?
Igen, együtt dolgoztunk.
A barátod volt?
Mind barátok voltunk.
Rohadékok.
Így megölni egy rendőrt. Éjszaka, hidegvérrel.
Szerinted mi volt? Bandaháború? Bosszú?
Fogalmam nincs.
Antoine!
Egy nő vár a recepción. Azt mondja, fontos.
- Megmondta a nevét? - Esteves.
A férjével dolgoztál.
- A parkolóban találkozunk. - Oké.
Sofia?
Richard eltűnt, Antoine.
Hogyhogy eltűnt?
Egy hónapig volt a Barbanes klinikán.
Az igazgató nyolc napja hívott.
Megszökött a szobájából és eltűnt.
A tegnapi után félek, hogy történt vele valami.
Miért volt a Barbanes-ben?
Miután elmentél, teljesen átalakult a dinamika.
Hanna átment a drogügyhöz.
Sami lefagyott.
Vinny a válása után az éjszakába merült, és…
Richard követte.
Nyolc napja nem jelentkezett.
- Bejelentetted eltűntként? - Még aznap.
Odaadtam a képét a rendőröknek. Azt mondták, felveszik a keresettek közé.
Valami rettenetes történik, Antoine. Biztos vagyok benne.
Reggel három rendőr jött a Gyilkossági Csoporttól.
Egy csomó kérdésük volt Richard-ról.
Az egész házat átfésülték.
Semmit nem találtak, és magyarázat nélkül távoztak.
Tudod, kik voltak?
Egy nő.
Azt mondta, hívjam, ha Richard keres.
Cécile Wagner. Az új főnökük.
Mit mond Sami? Próbáltad elérni?
Többször, de nem válaszolt.
Oké.
Meglátom, mit tehetek, rendben?
De nem ígérek semmit.
Tessék.
Mennem kell. Sajnálom.
Központ a TNZ-nek. Holttestet találtak Abreuvoirban.
Rendőrnek tűnik. A gyilkosságiak ott várnak.
Úton vagyunk.
- Jó reggelt! - Üdv!
- Kösz, hogy jöttetek! - Szóltatok a gyilkosságiaknak?
Igen, de van valami az autójukkal. Nemsokára jönnek.
- És a test? - Fejbe lőtték.
Egy munkás talált rá.
BARBANES KLINIKA ORSZÁGOS RENDŐRJÓLÉTI SZÖVETSÉG
Cerda százados?
Dr. Claire Budzinski vagyok. Én vagyok a főpszichiáter.
- Telefonon beszéltük. - Jó estét, doktornő.
Richard Esteves a betegem volt.
Ezért gondolom, megérti, hogy nem adhatok ki információt.
Orvos-beteg titoktartás.
Igen, de mivel megszökött a létesítményből,
amiért egyedül ön a felelős, talán lazíthatunk ezen a szabályon, nem?
Miben szenvedett Richard?
Sérieux-Capgras értelmezési téveszmének nevezik.
Paranoia, ha úgy tetszik.
Gondolom, átkutatták a szobáját.
Nem szimpla rendőrök voltak. A gyilkossági csoport emberei.
Találtak bármit?
Richardnak semmije nem volt, csak a pulcsija és a fogkeféje.
Ez az.
Önön kívül kivel beszélt itt?
Senkivel.
Az egyetlen, akivel néha láttam beszélni, a szobaszomszédja, Victor Garnier volt.
Őt hol találom?
Ilyenkor este valószínűleg a folyónál ül egy padon.
Miért van itt?
Autóbalesetben halt meg a családja.
Ő vezetett.
Victor Garnier?
Mit akarsz tőle?
Richard Estevesről beszélnék. Ha lehet.
Mindent elmondtam a gyilkosságis seggfejeknek.
Ki vagy egyáltalán?
Antoine Cerda. Bűnügyi Csoport, 93-as részleg.
- Richard-ral szolgáltam a bevetésieknél. - Igen, és kirúgtak. Tudom.
Hallottam rólad.
Mit akarsz tudni?
Hogy mit mesélt önnek.
Úgy tűnik, csak önnel beszélt.
Igen, „beszélt”.
Beszélni… ez egy erős szó.
A barátod be volt golyózva, mindenfélét összehordott.
Például mit?
Minden szart.
Azt mondta, egy nagymenő bűnöző pipult be rá,
aki egy nemzetközi szervezet tagja, és holtan akarja látni őt és a családját.
A főnökség kicseszett velük egy titkos nemzetbiztonsági művelet után,
amit a csapatával elcsesztek. Szóval…
Paranoiás baromságok.
Ezért bujkált itt.
Elmondta, hogy mi volt a művelet?
Nem.
Azt mondta, nagyon elcseszték, és mind megfizetnek érte.
Kik mind?
Nos, barátom…
Nem vagyok médium.
Kérdezd meg, ha megtalálod.
Ha engem kérdezel,
mostanra valószínűleg egy fán lóg,
vagy egy pisztoly csövét szopja, mielőtt kiloccsantja az agyát.
Mind így végzik.
És a bűnöző, akivel kapcsolatba került…
Mondta a nevét?
Nem, csak hogy egy nagy csapat volt,
és ha napvilágra kerülne az ügy,
mindenkire visszaütne.
Nem tudja, hol lehet?
Egy cím, vagy valami, ami segíthet?
Hogyan segítene?
Mondom, elment az esze.
Nem így ismertem Richard-t.
Ezt hogy érti?
Én voltam a felettese, amikor 15 éve a rendőrségnél kezdett dolgozni.
Öt évig dolgoztunk együtt, mielőtt átment a bevetésiekhez.
Van egy cigid?
Elnézést, nem dohányzom.
A rendőrök új generációja.
Nem cigiznek, nem isznak.
Legalább dugsz?
Mindenesetre kedvelt. Gyakran beszélt rólad…
hogy kicsesztek veled.
Kérsz egy tanácsot?
Akárhol is van, hagyd ott!
Miért mondja ezt?
Csak.
Ha igaz, amit mondott,
vagy itt, vagy a temetőben végzed, és senki nem hallgat meg.
De…
ha szereted a bajt,
fogd ezt a papírt, és hívd fel a számot!
Richard mondta, hogy hívjam fel, ha bármi történne vele.
Nem mondtam el másnak. Csak neked. Egyedül vagy.
Mert rendes arcnak tűnsz.
Köszönöm.
Szívesen.
Mit keresel itt?
Beszélnünk kell, Hanna.
Miről?
Te seggfej! Hat hónapja!
Még a barátaid temetésére se jöttél el!
Sajnálom. Nem ellened szólt.
Örülök, hogy nem ellenem szólt!
Mit akarsz?
Egy szívességet kérnék.
- Jóban vagy még az azonosítós csajokkal? - Miért?
Egy fazon a Barbanes klinikáról adott egy számot.
Nem tudom, kié. Többször hívtam.
- Csak azonosítani kell. - Barbanes?
Igen, Richard egy hónapig volt ott.
Volt egy barátja.
Odaadta neki a számot, hogy hívja fel, ha baj van.
Nem tudom, mit tettetek, vagy mi történt.
- De ez para. - Én már a narkósoknál vagyok.
- Kérdezd Samit! - Sami eltűnt. Nem találom.
Kár.
Beszéltem Balestrával. Azt mondta, régi sztori, és hagyjam.
Nem tudom, mi folyik itt. Nem értem.
De sok embert felzaklat.
Tényleg, kit?
Wagnert és a kopóit.
Mire célzol?
Az ő hibájuk?
Lófaszt.
Kérlek, vedd el a számot!
Derítsd ki, kié, és ígérem, békén hagylak.
Egy seggfej vagy.
Köszönöm.
Emlékszel, hogy említett-e neveket?
Neked, vagy bárki másnak.
- Ismered. Magának való volt. - Ez fontos, Sofia.
Belekeveredett valamibe. Ezért bujkál.
Miért mondod ezt?
A gyilkosságiak, akik idejöttek, mondták, hogy mit keresnek?
Nem.
A viselkedésén kívül feltűnt bármi változás Richard-nál?
Mondjuk az életmódjában.
Sok pénzt hozott haza? Többet költött?
Nem, sokat költött piára.
Kokót is találtam a zsebében.
Oké.
Nos…
Ha bármi eszedbe jut, egy név, egy cím, bármi, ami segíthet,
hívj ezen a telefonon, rendben?
Ne használd a tiéd! Lehallgatják.
És ha tehetek érted bármit, tudod, hogy itt vagyok, ugye?
Köszönöm.
Szerinted történt valami?
Nem tudom, Sofia.
Lövésem nincs.
Nyugi, Cerda! Gyilkossági Csoport.
Wagner az autóban ül. Beszélni akar.
Oké.
Cerda százados!
Szeretném végérvényesen tisztázni ezt a helyzetet.
Tudom, hogy Esteves századossal jóbarátok és kollégák voltak.
Értem az aggodalmát. Tiszteletben tartom.
De meg kell kérjem, hogy ne keresse tovább.
És koncentráljon a saját munkájára,
ami a törvényes rend és közbiztonság fenntartása.
Richard a barátom.
A felesége kedvéért csinálom.
A barátja?
Akivel nem beszélt, mióta otthagyta a Bevetési Egységet?
Valóban?
Foglalkozunk mi Esteves asszony aggodalmával és félelmével!
Törődjön a maga dolgával, és nem lesz baj.
Gondoljon a jövőjére!
Nehezen képzelem el egy pláza biztonsági őreként.
Most fenyeget?
Nem. Ez történik azokkal, akik nem hallgatnak rám.
Végeztünk. Köszönöm, százados!
Igen?
Megvan az infó, amit kértél.
- Mondd! - Ne telefonon! A főhadiszálláson vagyok.
Ez egy Kristina Dankeva nevű prosti száma.
A Bir-Hakeim közelében lakik.
Letartóztatták droghasználatért és -csempészésért.
- Tudtál róluk? - Miről?
Richard-ról és a lányról.
Nem tudtam.
Leléptem, amikor a többiek kisiklottak. Kiszálltam.
Hogy érted?
Sami nem bírta megemészteni az áthelyezésedet. Unfairnek érezte.
Elkezdett megborulni, gyanús dolgokba vonta be a többieket.
Például?
Hallottál már a KNYI-ről?
Igen, a különleges nyomozóiroda.
Két éve feloszlatták. Mi köze van hozzá Saminek?
Azután, hogy elmentél, újraalapították, és Samit kérték fel a vezetésére.
Azok állnak mögötte, akik kirúgattak.
És a többiek követték?
Tudod, milyen meggyőző Sami.
És a veszélyességi pótlék… Könnyű volt meggyőzni őket.
És te?
Mondom, leléptem. Nem akartam belekeveredni.
- Ki tud még a KNYI-ről? - Kevesen. Elég bizalmas.
Te honnan tudod?
Találkoztam Richard-ral a Rex klubban.
Be volt rúgva. Elmesélte.
Részleteket nem mondott.
Csak hogy túl messzire mentek, és megfizetnek.
Mit csinálsz a nővel?
Elmegyek hozzá, kikérdezem.
A helyedben elengedném ezt.
- Beszélj Wagnerrel! Ő vezeti a nyomozást. - Beszéltünk.
Le kell állnom, ha nem akarok bajt.
Szereted a bajt. A génjeidben van.
Bocs, nincs más itthon.
Azért kösz.
Mit?
Ezt.
Haragszol rám?
Hat hónapig semmi hír. Nem válaszoltál az üzeneteimre. Szerinted?
Nyilván haragszom.
Nem bírtam, hogy elölről kell kezdenem.
Senki nem ítélkezett. Ezt nem értetted.
Jó, de nem akartalak kiábrándítani.
Miből?
Nem érdekelt, hogy visszamész a bűnügyiekhez.
Ha asztal mögé is dugnak, nem változott volna semmi.
Nem hallgattad meg az üzeneteimet.
De igen, de…
De mi?
Mennem kell.
„Tudják meg, hogy a zűrzavaron át megtaláltam az utam.
A szenvedés által újjászülettem.”
Ki mondta ezt?
Dan Fante.
És igaz?
Igen.
Miattad is.
És te…
verekszel még?
Miért csinálod?
Apám miatt kezdtem verekedni.
Verte a tesómat és engem.
Anyámat is.
Egyszer hazajött. Teljesen…
Tökrészeg volt.
Elkezdte verni anyámat.
Azt hittem, megöli.
Bekattantam, és kiütöttem.
Ennyi volt. Tizenhét évesen elszöktem otthonról.
Soha többé nem akart látni.
Anyád vele maradt?
Igen, csak ő maradt neki.
A tesómnak fél évvel később motorbalesete volt.
Miért nem mondtad el?
Nem tudom.
Idő kellett.
Szeretlek.
Muszáj indulnom.
Gyors leszek.
Kristina? A rendőrség az.
- Mit akarsz? - Richard barátja vagyok. Beszélnünk kell.
Bejöhetek?
- Nem, csak ügyfeleket engedek be. - Fontos.
Mikor láttad utoljára Richard-t?
Nem tudom.
Szoktatok beszélni, tudom.
Ha tudod, hol van, mondd el! Veszélyben van. Te is.
Kristina! Nem vagyok az ellenséged.
Csak tudni akarom, hol van.
Nem tudom, hol van. A múlt héten volt itt, de azóta semmi.
Elmondta, miért bujkál?
Nem. Csak azt, hogy bajban van.
Miféle bajban?
Bajban.
Hogy ismerted meg?
Látta a neten a hirdetésemet.
- Mit művelsz? - A kódodat!
Ne kelljen házkutatást kérnem!
A kódodat kérem.
3749.
Hét…
Bassza meg! 7349. Elfelejtettem.
Bassza meg!
Megvan Richard száma?
Egy régi, lekapcsolt szám.
- Hogy beszéltek? - Ő hív.
- Milyen számról? - Nem tudom. Mindig más.
Ez hol volt?
A Rex klubban.
Kik ezek a lányok veled?
A barátaim.
A nevük?
Nem tudom.
Ez nem segít sokat.
Nem emlékszem. Elfelejtettem. Alkalmi ismerősök.
Őket ismered?
Nem láttam őket azelőtt.
Szabad?
Fogd ezt!
Ha Richard keres, hívj, rendben?
Talán az életét menti meg.
Hívni fog egy találkozó miatt.
Ötezer euro, és elmondom, hol és mikor.
Hanna vagyok. Hagyj üzenetet!
Hanna, itt Antoine.
Küldtem egy képet.
Megpróbálod azonosítani a Mahmoudi melletti lányokat és a férfit?
Köszi!
Engedd el, Antoine!
Csak bajba kerülsz.
Ezt hallottam már.
Richard, nyugi! Csak mi ketten vagyunk, rendben?
Igen, igazad van. Le kell nyugodnom.
Igen.
- Hová viszel? - Egy saint-mandéi lakásba.
Ne duzzogj! Csak ezt találtam.
Elárulod, miért nem mehetek haza?
- Miért nem mehetek haza? - Ne ordíts!
Kérdezd a kurvádat!
Ha nem nyitja ki a száját, nem lennénk itt.
Ki járt nála?
Antoine. Téged keres.
Hogy keveredett bele Cerda? Semmi köze az egészhez.
Nem tudom. Kérdezd meg, ha látod.
Figyelj, Richard!
Ott kell elrejtőznöd, ahol kiteszlek. Ez fontos.
Kihúzod, amíg elrendezem ezt.
Közelednek a rohadékok.
Érzem.
BEVETÉSI EGYSÉG
Mit keresel itt?
Beszélnünk kell.
Igen?
Igen.
Vissza akarsz jönni?
- Van két üresedés. - Richard-ral együtt három.
Nem biztos, hogy meghalt.
- Mi siklott félre, Sami? - Hogy érted?
Két embered meghalt. Egy harmadik eltűnt.
Kit versz át?
- Folyik a nyomozás. Beszélj velük! - Tőled akarom hallani.
Richard nem csavarodott be csak úgy. Valamitől bekattant.
És biztos, hogy tudsz róla.
Tudod, évente hány rendőr lesz öngyilkos?
Több, mint heti egy.
Nem azt jelenti, hogy korruptak voltak és becsavarodtak. Tudod, miért csinálják?
Mert elegük van.
Elegük van abból, hogy azok, akiket védenek, egész nap szopatják őket.
Richard se volt kivétel.
Hol voltál, amikor becsavarodott?
Amikor naponta átkutatta az irodáját lehallgatókészülékek után?
Amikor hetente cserélt telefont?
Amikor azt hitte, követik, és közveszélyessé vált?
Hol voltál?
Mert én itt.
- Én küldtem kezelésre. - Ne szopass!
Richard bírta a feszültséget.
- Tudom, hogy valami kiváltotta ezt. - Kiváltotta?
Mit mondhatnék?
Pletykálnak az emberek, Sami! Ne szívass!
Pletykáljanak! Törődj a magad dolgával. Korábbi barátodként tanácsolom.
Nem kérdezem, mit csináltál Mahmoudival és a prostikkal.
Jobb is.
Hallottál a KNYI-ről?
Kellett volna?
Ahogy érzed.
Üdvözlöm Hannát.
Hallom, újra találkozgattok. Csak egy pletyka.
Ne keverd bele Hannát!
Igen?
Hívott Richard. Tudom, hol és mikor lesz a megbeszélés.
Megvan a pénzem?
Igen, meglesz.
Este 11, a cligancourti parkolóház felső szintje.
- Jó estét! - Jó estét!
BIZONYÍTÉKRAKTÁR
- Hol a pénz? - Itt.
Hol van Richard?
Jön. Add ide a pénzt!
Nem, majd ha látom Richard-t. Hol van?
Ne szopass! Add ide…
Miért nem hallgatott a tanácsomra, százados?
Megspórolt volna önnek egy letartóztatást és egy fegyelmi eljárást,
amit sajnos kötelesek vagyunk lefolytatni.
És egy fiatal szexmunkás meghalt maga miatt.
Tudom, ez senkit nem érdekel.
De ő volt az egyetlen kapcsolatunk Richard Esteveshez.
A cligancourti parkolóban talált hüvelyek
megegyeznek azokkal, amelyeket Vinny Segura százados
és Walid Jabrane őrnagy halálának helyszínén találtak.
A helyszínelők tesztjei alapján ugyanabból a lőfegyverből származnak.
Egy félautomata SIG-Sauer SP 2022 pisztolyból,
ami a nyilvántartásunkban Richard Esteves szolgálati fegyvereként szerepel.
Richard nem ölne zsarukat. Ennek semmi értelme.
Értelme?
Tizenöt év rendőri munka alatt megtanultam, hogy nincs ilyen.
Hogyan találta meg a lányt, Kristina Dankevát?
Richard szobaszomszédja adta meg a számát.
- Valóban? - Igen.
És ön ezt megtartotta magának?
Kár.
Ha máshogy dönt, nem nyomná a halála a lelkiismeretét.
Tud még bármit, amit mi nem, Cerda százados?
Mit tudhatnék, amit önök nem?
Ez komoly, Antoine.
Csak azért nem vagy rács mögött,
hogy megelőzzünk egy precedens nélküli botrányt.
Egy zsarugyilkos zsaru?
El tudod képzelne, mit művelne ezzel a média?
Az ügyész és a prefektus hajlandóak szemet hunyni a tegnapi felett.
De felfüggesztenek.
További értesítésig.
Addig, amíg megállítják Richard-t, és elül az egész.
Úgyhogy el kell kérnem a jelvényedet és a fegyveredet.
Magától értetődő, hogy diszkréten kell kezelnie az ügyet.
Ahogy mi is teszünk az 5000 euróval, amit a bizonyítékraktárból vett kölcsön.
És amit azonnal visszahelyez.
Sajnálom, Antoine.
Na?
Felfüggesztettek.
Meddig?
Nem tudom.
Amíg ki nem találnak egy szép fedősztorit.
Rohadékok! Mihez kezdesz?
Előttük találom meg Richard-t.
Majdnem kinyírtak. Legközelebb sikerülni fog.
A helyedben meglapulnék. Eltűnnék.
- Miért vagy ilyen csökönyös? - Mert Richard a barátom.
Üdvözlöm Zoét. És vigyázz magadra!
Vodkát kérek.
- Vodkát? - Igen.
Jéggel?
Nem, kösz.
- Nagylelkű vagyok. - Kösz.
Beszélhetek a főnökkel?
- A főnökkel? - Igen.
Én vagyok a főnök. Mit akarsz?
A Bevetési Egység tagja voltam. Vinny Segura barátja.
A rendőrök már kihallgattak erről.
Miért nem beszélsz velük?
Nem látod, hogy dolgozom?
Ki ez a bajszos fickó Vinny mellett?
Kezdek bepipulni.
Ne kelljen a biztonságiakat hívnom, oké?
Igyál, menj haza, vagy táncolj! Csinálj valamit!
Ne itt lógj. Oké?
Gyerünk, mozgás!
Gyere, hagyd békén!
Baszki, kezdődik!
Tűnj innen!
- Igen? - Megvan, ki a fickó Mahmoudi mellett.
Serge Oswaldnak hívják. Maffiózó. Ismeri a rendőrség.
Összeszedtem minden elérhető infót. Most kéred?
- Egy óra múlva nálam? - Oké.
Van bármi hír Mahmoudiról?
Nincs. Se elérhetőség, se a címe nem ismert.
Az Interpolt is kérdeztem. Szerintük Afrikában van.
Rendben. Szia!
Gyere ide, te rohadék! Gyere!
Mozgás!
Térdre!
Mondom, térdre!
Találkoztunk már.
A motoros üldözés. Te voltál.
Antoine.
Hallottam, hogy keresel. Itt vagyok. Mit akarsz?
Richard Esteves.
Mi van vele?
- Él, vagy őt is megölted? - Miről beszélsz?
Láttam egy képet rólad Belkaïmmal és Estevessel a Rexben.
És?
Miért lógtál rendőrökkel, akik rád vadásznak?
Semmi közöd hozzá.
Miért ölted meg őket?
Egy, nem öltem meg senkit.
Kettő, nem tudom, hol van Richard.
Három, ne basztass mindenkit a kavarásoddal!
Csak tudni akarom.
Átkutattátok?
Antoine Cerda.
Már tudom a neved.
És a címed.
Szóval jól figyelj!
Felejts el engem!
Ha nem akarod, hogy eltörjem a kezed és a lábad. Érted?
Antoine, én vagyok az. Hol a pokolban vagy? Egy órája várlak.
Mennem kell dolgozni. Mindent a postaládádban hagytam.
De aggódom.
Kérlek, hívj, hogy tudjam, jól vagy.
Remélem, ismersz jó költöztetőt, és szereted Észak-Franciaországot.
Ha ez nem oldódik meg 48 órán belül,
egy csónakban evezünk.
Ehhez együtt kell működnünk.
A hírszerzés semmire nem megy. A gyilkosságiak titkolóznak.
Ez a baj a bizalmas ügyekkel.
Mit javasolsz?
Cerdát.
Veszett, de hatékony.
Hatékony? Veszélyes.
Ez állt a jelentésedben, amikor kirúgtad.
Tegnap éjjel egy ipari park parkolójában találtak rá.
Megkötözték és szétverték.
Egy járőregység talált rá.
Persze nem hajlandó vádat emelni.
Se orvoshoz menni. Egy szót se szól.
Csak annyit tudunk, hogy a klub előtt rabolták el,
ahol Vinny Segura lógott, mielőtt lelőtték.
Szemtanúk látták, hogy ketten benyomták egy német rendszámú fekete kisbuszba.
Ennyit tudunk.
Ezt mondom.
Ő az egyetlen, aki bármire jutott, bármit elért.
Miért nem rehabilitálod?
Kérdezd a seggfej Nabaviant!
Az ő döntése. Be van szarva, mióta elkezdődött a nyomozás.
Hogy érted?
Ha ez megoldódik, a nagy részét titokban kell majd tartani.
Nem tudom, Antoine képes-e csendben maradni.
Ezért ültették kispadra.
És te?
Én?
Megtanultam csukva tartani a szám.
Idővel.
Beszéltem a laborral. Egyértelműek a tesztek. Ugyanaz a gyilkos.
Nem, a fegyver ugyanaz. A gyilkos nem biztos.
Oké. Kiküldtem ma reggel két csapatot,
hogy újra átkutassák a bevetésiek irodáját.
Már ők vezetik a nyomozást. Önre nincs szükség.
Hogy érti?
A prefektus utasítása az ügyész jóváhagyásával.
- Elnézést, nem tehettem semmit. - Ez mit jelent?
Meglapulunk, és hagyjuk, hogy a gyilkosságiak intézzék.
Felhatalmaztak, hogy razziát tartsunk a Rex klubban, és mindenkit kihallgassunk.
És keressük a lányt, akivel Cerda beszélt. Minden abból a kurva klubból ered.
Miért volt egyáltalán ott? Tud bármit?
Felfüggesztettük, de ott iszik, ahol akar.
Ha tovább fedezi a katonáit, akkor velük együtt bukik majd el.
Tudja ezt?
Magukra hagyom önöket.
Sajnálom, Antoine.
Richard nem lőtte volna le.
Beszélhetünk?
Nem tudom.
Általában ön hívat be magához.
Nézze, százados, nem mindig értek egyet a módszereivel.
- Vagy a gondolkodásával, de ön jó rendőr. - Hízelgéssel semmire nem megy.
Mit akar?
Olyan információim vannak, amik segíthetnek az ügyben.
Már nem vagyok rendőr. Olyannak mondja, akit érdekel.
Richard Esteves barátját bűnbaknak használják.
Ezt ön is tudja.
Nem szökik el valaki egy klinikáról, hogy hidegvérrel régi kollégákat öljön.
Akkor ki tette?
Nem tudjuk.
Az osztályunk hónapok óta nyomoz Sami Belkaïm csapata után.
Állítólag illegális tevékenységet végeztek a belügyminisztrérium védelme alatt.
Belkaïm és a csapata a drogügyesekkel dolgozott
egy Karim nevű ember által vezetett csoporton.
Őt még nem tudtuk azonosítani,
de lehallgattunk egy telefonhívást egy gajra ment drogcsempész útról.
Ez a Karim feltöltőkártyás telefonról hívta fel Belkaïmot,
és azt mondta, kirabolták az embereit,
unokaöccse, Ichem, a konvoj vezetője eltűnt,
és Belkaïm segítségét kérte,
hogy megtalálja az elkövetőket.
Úgy tűnik, ekkor lett paranoiás Esteves.
És elszabadult a pokol.
Miért mondja ezt el nekem?
Szerintem tudja, ki Karim.
- Segítenie kell, hogy megállítsuk. - Valóban? És én mit nyerek ezzel?
Nem kíváncsi, hogy ki támadta meg a barátnőjét?
Ha kételyei voltak Belkaïmról és a csapatáról,
miért nem tartóztatta le és kérdezte ki őket?
Megakadályozhatta volna az egészet.
Parancsba kaptuk, hogy ne lépjünk Belkaïm csapata ellen.
Ha már itt tartunk, elvették tőlünk az ügyet.
Már a gyilkossági csoport kezében van.
Miért?
Nemzetbiztonság.
Kétlem. A rendőröket nem nemzetbiztonsági szempontból ölik meg.
A rendőröket bármiért megölhetik.
A főnökségnek jobb egy halott rendőr, mint egy korrupt.
HIVATALOS NYILATKOZAT
Nem tudom, mibe keveredtél, de szarul nézel ki.
Úgy nézel ki, mint apám, amikor megtudta, hogy anyám a bátyjával csalja meg.
A vacsoránál mindkettejüket megölte.
Aztán fejbe lőtte magát.
Csak egyet felejtett el. A tesómmal még az asztalnál ültünk.
Itt is van.
A szörnyeteg.
Csak annyit kérek, hogy sértetlenül hozd vissza!
Rendben? Tessék.
És a pisztoly?
Beretta 92 két tárral. A kesztyűtartóban van.
Kösz, Marcus. Jövök neked eggyel.
Szívesen.
Vigyázz magadra!
Késő reggel egy különleges rendőri egység hajtott végre razziát
a bírósági rendőrség korábbi főhadiszállásán,
a rangos Bevetési Egység otthonán.
Ezúttal az egység tagjai voltak a célpontok.
Irodáikat tüzetesen átvizsgálták,
és a rendőröket a kollégáik hallgatták ki.
A forrásaink szerint ez az ellenőrzés
a Richard Esteves százados eltűnése,
Vinny Segura és Walid Jabrane századosok meggyilkolása
és a jelenleg is kórházban fekvő fiatal százados, Hanna Lavasseur
elleni gyilkossági kísérlet utáni nyomozáshoz köthető.
Ha a nyomozást vezető rendőrtisztek által végzett razziák és kihallgatások
súlyos hiányosságokat tárnak fel
a Bevetési Egység tisztjei
vagy más részlegek részéről, kategorikus leszek.
Nem tolerálom, hogy bárki bemocskolja a nemzetünket.
Fogd be, te lúzer! Seggfej!
Átkutatták az irodádat?
Mindenkiét átkutatták. Még a halottakét is, a rohadékok.
- Bocs a káromkodásért, gyerekek. - De mit keresnek?
Nem tudom. Mind paranoiás.
Az életünket szenteltük nekik, és seggbe basznak.
Hogy kapcsolódnak a gyilkosságok?
- Tessék? - Gyanúsítják valamelyikőtöket?
Nem tudom.
- Ideje lefeküdni, gyerekek. - Oké, apuci!
- Szeretlek. - Jó éjszakát, apa!
- Jó éjt, apa! - Jó éjt!
Nemsokára jövök.
Mondtam, hogy ne hívj ezen a számon!
- Láttad a híreket? - Láttam. Hallottál?
Nem érdekel! Feladom magam. Mindent elmondok. Nem bírom.
- Nem a mi hibánk. A KNYI-s barmok. - Fogd be a pofád! Hol vagy?
Otthon, épp Sofiától búcsúzom. Kitálalok. Nem akarok meghalni.
Jól figyelj! Senki nem hal meg, érted? Senki.
Elmagyaráznád?
Mért nem maradtál veszteg, ahogy mondtam? Zárd be az ajtót!
Hozzád beszélek!
Mit keresel itt? Nem tudod, milyen veszélyes?
- Vége van, Sami. - Ne légy ilyen barom!
Mindent elrendezek. Mi van veled?
Hallgass rám!
Egy utolsó meló, és rendben lesz minden.
Ígérem. Bízz bennem!
Hé!
Mit nem értesz, Sami?
Vinny és Walid miattunk halt meg. És…
Hanna a kórházban haldoklik, pedig semmit nem tett.
Tudják, hogy mi voltunk!
Mit nem értesz, a kurva életbe is?
Ha nem kapják meg, amit akarnak, a családunkra törnek. Gondoltál erre?
Igaz ez, Sami?
- Hadd beszéljünk, drágám! - Mi ez az egész? Mit tettetek?
Semmit.
Ne aggódj!
Miért van nálad a pisztolyom?
Sami…
Mit művelsz?
- Mondtam, hogy megoldom. - Sami…
Ugye?
Belkaïm parancsnok, Bevetési Egység.
Két holttestet szeretnék bejelenteni Richard Esteves lakásán.
Úgy tűnik, megölte a feleségét, és öngyilkos lett.
Hívja a főnököt és a bűnügyieket! Itt várok.
Lefelé nézz!
Okosnak hiszed magad?
- Hol találtad? - A kurvájánál.
Három hónap a szaros szigetén pina nélkül. Kétségbeesett volt.
- Ki árulta be? - Egy gyerek a szemközti épületben.
Milyen volt a zöld-foki nyaralásod? Jól érezted magad?
Tyson, ugye?
Tudod, ki vagyok?
Akkor egyszerű.
Mondd el, mi történt három hónapja az unokaöcsémmel,
és miért tűntél el szó nélkül.
Vagy esküszöm, szenvedni fogsz, mint még soha.
Mondd! Hallgatlak.
Ichemmel Spanyolországba mentünk kokóért.
Tudom, én adtam a pénzt.
Éjszaka utaztunk, hogy ne ellenőrizzenek.
Megálltunk pisálni és kávézni.
Azt hiszed, üvegbe pisilek? Egy faszt!
Aztán?
Akkor támadtak meg a rohadékok.
Ne mozdulj!
Ne mozdulj, faszfej!
Nyisd ki a csomagtartót!
Még golyóálló mellényük is volt.
Öld meg, baszki!
Gyerünk!
Te hol voltál?
- Egy fa mögött hugyoztam. - Ott maradtál?
Nem volt fegyverem. Egyedül voltam. Túl gyorsan történt, Karim.
Aztán?
- Hol van a másik? - Mennünk kell!
Hol a faszban van?
- Sami! - Fogd be! Ne mondd a nevem!
Menjünk, vagy elkapnak! Gyere!
Gyere! Menjünk!
- Várj, a test! - Meghalt.
A test!
Aztán?
Elvitték a pénzünket.
Hagyd nyitva!
Bassza meg!
Siess!
Ichem meghalt?
Azt hiszem.
Aztán mit tettél?
Reggelig vártam.
Aztán elstoppoltam Párizsba.
Portugáliába mentem, onnan meg a szigetre.
Miért nem jöttél rögtön ide?
Elloptak kétmillió készpénzt, Karim.
Ichem nem mondhatja el, mi történt. Féltem, hogy engem gyanúsítanál.
Milyen emberek voltak?
Nem tudom. De nem gengszterként viselkedtek.
Hogy érted?
Tudod, milyenek a gettókölykök. Hanyagok.
Látszott, hogy jól dolgoznak együtt.
Szerinted rendőrök voltak?
Nem tudom.
- Beszéltek? - Az egyiket Saminek szólították.
Nem örült, hogy hallja a nevét.
Sajnálom Ichemet, Karim.
Hazaviszünk.
- Rachid, maradj itt és vigyázz a cuccra! - Vele mi lesz?
Később megoldjuk.
MAHMOUDI TUDJA, HOGY TI VOLTATOK. HOZZÁD INDUL.
Kellek még?
Gond van otthon. Mennem kell.
Baszki! Remélem, semmi komoly.
Beteg a baba.
Vanessa egyedül van velük. Bonyolult.
Értem. Elmehetsz.
Ne feledjen holnap benézni hozzánk, hogy vallomást tegyen.
- Igen. - Rendben.
Vigyázz rá!
Kösz.
Halló?
Titus, para van. Segítened kell.
- Hol vagy? - Küldöm a címet.
Mindig fegyvert fogsz a vendégeidre?
Mi a fenét keresel itt?
Nem láthatnak együtt.
- Tudod, mi megy a főhadiszálláson? - Nem. Mesélj!
- Először dobd el a pisztolyt! - Mi?
- Kinek hiszed magad? - Dobd el!
Semmi gond.
Ez?
- Nézd! - Rúgd arrébb!
Légy jó zsaru!
- Örülsz? - Jó.
- Ne aggódj! Nem lesz baj. - Azt meglátjuk.
- Hol vannak a gyerekeim? - Egyelőre alszanak.
Saïd énekelt altatódalt.
Karim!
Nagy hibát követsz el.
Szóval mi a helyzet?
Belkaïm áll az egész szar mögött.
Mahmoudi rá vadászik.
Melyik a háza?
Ott hátul.
Miért nem kérsz erősítést?
Tudod, hogy fel vagy függesztve? És engem hívsz?
Nem akarsz előléptetést?
Megérdemeltem, hogy így átbassz? Megszopattál, mint egy kurvát.
Mondd el, hol a kétmillióm!
Karim!
Richard az. Bekattant. Megőrült. Nem tudtam irányítani.
Richard? Te voltál. Tyson elmondta.
- Ez volt a feladat. - Ez neked a munka?
Kollégákat ölsz, átbaszod a társaid?
- Te rohadék! - Parancsba kaptam!
Esküszöm, parancsba kaptam!
A feletteseimtől.
Kiraboltuk az autót, hogy háborút szítsunk a vetélytársaiddal.
Az unokaöcséd baleset volt. A gyerekeim életére esküszöm! Baleset!
Balesetet akarsz?
Ne mozduljatok!
Ne mozdulj!
- Fogd be! - Engedj el!
Dobd el, Sami!
Dobd el, az istenit!
Ne mondd el a gyerekeknek!
Kérlek, dobd el!
Csak hogy egyetértsünk. Nem voltál felfüggesztve.
A parancsomra cselekedtél.
Aztán?
Visszatérsz a szolgálatba.
Kapsz előléptetést.
Kitüntetést, a bátorságodért.
Belkaïmet tisztázzuk, dísztemetést kap, és Mahmoudi viszi el a balhét.
Egy elit zsaru, aki drogügyletbe keveredik,
és zsarukat nyír ki, hogy ő tartsa meg a pénzt.
Szerinted készen áll erre a közvélemény?
Tökéletes bűnbakunk van,
Karim Mahmoudi.
Egyszerű a történet. Belkaïm és a csapata hónapok óta követték.
Egy műveletben kiiktattak egy hálózatot, de az unokaöccse, Ichem sajnos elhunyt.
Mahmoudi bosszút állt.
Egyesével vadászta le a fiú haláláért felelős rendőröket.
Egészen a tragédiáig.
Az utolsó vérfürdőért, amit a partnereddel, Titusszal
sajnos a bátorságotok ellenére nem tudtatok megakadályozni.
A rosszak rosszak maradnak.
A zsaruk tisztán jönnek ki belőle.
És az erkölcs?
Az erkölcs kívül áll a hatáskörünkön.
Ez sosem volt személyes ügy.
Én csak a biztonsági háló voltam egy bonyolult, érzékeny ügyben.
Cerda…
Nagyon sajnálom.
A lényeg, hogy rehabilitáltuk önt.
És hogy a rendőrség bemocskolása nélkül zártuk le a nyomozást.
- Igen? - Garnier vagyok. Emlékszel rám?
Richard barátod régi szomszédja.
Gyere a Barbanes-be! Van valamim a számodra.
Richard barátod szartengerben úszott.
Ezért rettegett.
Mahmoudi picsafüst ahhoz képest, amikről itt ír.
- Mikor kapta ezt? - Ma reggel postán.
Biztos tegnap adta fel, mielőtt otthon kiloccsantotta az agyát.
Nem ez történt, majd elmesélem.
Ki tudja?
Csak te és én. Nem bízom a többiekben.
A többiekben?
Akik kicsesztek veled.
Mit gondoltál? Hogy szórakozásból bízzák rád a piszkos munkát?
Megvárták, hogy felkavard és szétfröcsköld a szart,
majd feltakarítottak utánad.
És Richard-t vádolták.
Csak azt nem tudták, hogy szabálykövető, és mindent leírt.
Megtartotta a másolatát a parancsoknak, amiket kaptak.
Nem derül ki, hogy Belkaïm miért kezdett gyilkolni.
Pénzért.
Felajánlotta, hogy elosszák a pénzt, de mind visszautasították.
Belkaïm azt hazudta, hogy Mahmoudi a nyomukban van.
Richard ekkor ijedt meg, és vallomást akart tenni.
Mahmoudi mögött…
a marokkói maffia állt.
Amikor Richard megtudta ezt, megijedt. Kezdett bepörögni.
Így kötött ki itt.
Valójában
nem beszélt hülyeségeket.
És a kétmillió?
Sehol nem említi.
Kérdezd a barátaidat a KNYI-nél.
Kihasználtak, barátom.
Ha mindenki meghalt, senki nem beszél.
Hacsak nyilvánosságra nem hoznád, de …
EMBERRABLÁS, A MAROKKÓI MAFFIA A KNYI ÉS NABAVIAN
…inkább töröld ki vele a segged, vagy égesd el.
Senki nem fog nyomozni.
SZERVKERESKEDŐK
Figyelmeztettelek!
- Mondd! - Tudtál a KNYI-ről.
Miért nem szóltál?
Nem engedték.
Bizonyítékom van. Richard mindent rögzített.
Hogyan engedhetted meg ezt?
Figyelj, Antoine, gyere az irodámba! Elmagyarázom.
Ne tegyél semmi elhamarkodottat! Államtitok az ügy.
Nem rágom a szádba.
Sok barátom halt meg miattad. Szarok a következményekre.
Cerda tudja.
Mit tud?
Egy paranoiás, halott zsaru hagymázas őrjöngését?
Aki kijött a pszichiátriáról, lelőtte a feleségét, majd magát is?
Senki nem hisz majd neki. Még kevesebben hallgatják meg.
És ha bizonyítéka van?
- Milyen bizonyítéka? - Egy akta.
Esteves mindent dokumentált.
Dátumokat, időpontokat, helyszíneket, minden művelet részleteit.
Meghalt, Balestra. Értéktelenek a szavai.
Ami Cerdát illeti, értesd meg vele,
hogy a hősök nem csak a csatamezőn esnek el.
Vagy személyesen adja át a fájlt és elfelejti a tartalmát,
vagy csatlakozik a haverjaihoz Belkaïm csapatából…
a rendőrtemetőben.
Érthetően fogalmaztam?
Helyes.
Mikor engednek ki?
Miért? Máris hiányzom?
Talán egy hét.
Csak azt akartam, hogy tudd,
itt vagyok.
Vége van. Nincs mitől félned.
Elmeséled majd?
Ne higgy a tévé faszságainak!
Nem fogok. Soha.
Szeretlek, Hanna.
Én is szeretlek.
Antoine vagyok. Találkozzunk a garázsnál! Hozom a kocsidat.
Nézd azt a faszt a bohócautójában! Nem az a zsaru ütött ki?
Mi a faszt keres ez itt?
Nyomás!
Baszd meg, seggfej!
A rendőri munka nemes hivatás.
Bátor hivatás. Önzetlen.
Néha nagy személyes kockázattal jár.
Antonie Cerda az életét adta, mert ezt választotta.
Ezt a mindennapi hősiességet.
Szavakkal nem lehet kifejezni az érzéseink fájdalmát.
Gondolunk Antoine édesanyjára.
És önre, Hanna.
Bátran segítette ebben a bonyolult nyomozásban,
az élete kockáztatásával.
Végül gondolok a kollégái fájdalmára is,
akik olyan szerencsések voltak, hogy ismerhették és vele dolgozhattak.
És muszáj gondolnom a korábbi kollégáira és barátaira,
akik az ismert, tragikus körülmények közt estek el.
A kormány ezennel tisztelettel hajt fejet Antoine Cerda teste előtt.
A szolgálata elismeréseként
és a tragikusan rövid karrierje iránti tiszteletünk jeleként
rendőrkapitányi rangba léptettük elő,
megkapja a Nemzeti Rend kitüntetést,
és egy perc múlva megkapja a Becsület Légiójának érdemérmét,
a bátorságért és eltökéltségért járó kitüntetést,
és a nemzeti rendőrség becsületrendjének arany fokozatát.
A parancsomra. Vigyázz!
SARA HELMLINGER EMLÉKÉRE…
JÉRÉMYNEK, TITINEK, FÉLIXNEK, MEHDINEK ÉS A BARÁTAIMNAK A BEVETÉSIEKNÉL…
A 36-OS OSZTAG
A feliratot fordította: Kalmár Dávid